ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
சர்வதேச சாம்பியன் பட்ட போட்டிகளில் பங்கேற்க இந்திய கோகோ விளையாட்டுக் குழு மத்திய அரசின் நிதியுதவியை பெற்றுள்ளது
செப்டம்பர் ஒன்றாம் தேதி தொடங்கி 4ஆம் தேதிவரை இங்கிலாந்தில் நடைபெறும் கோகோ குழுவிற்கு மத்திய இளைஞர் நலன் மற்றும் விளையாட்டுக்கள் துறை  கர்னல். ராஜ்யவர்தன் ரத்தோர் அனுமதி அளித்துள்ளார். இது மத்திய அரசிடமிருந்து நிதியுதவியைப் பெற்றுள்ளது. சர்வதேச விளையாட்டுப் போட்டிகளில் கோகோ குழுவிற்கு நிதியுதவி கிடைத்திருப்பது இதுவே முதன்முறையாகும். சர்வதேச விளையாட்டுப் போட்டிகளில் பங்கேற்க
கோகோ போன்ற விளையாட்டுப் பிரிவுகள் "மற்றவை" என்ற வகையில் இருந்ததால், இந்தப் போட்டி நிதியுதவி பெற தகுதியானது இல்லை. தற்போது இதற்கான விதி திருத்தப்பட்டுள்ளது.
இந்திய விளையாட்டுகளில் இத்தகைய பாரம்பரிய விளையாட்டுக்கும், அதில் பங்குபெறுவோருக்கும் எதிர்காலத்தில் சர்வதேச நிலையிலான ஆசிய, காமன்வெல்த், ஒலிம்பிக் போன்ற முக்கிய போட்டிகளில் கலந்துகொள்ள வழி ஏற்பட்டுள்ளது.
==========
(Visitor Counter : 110
விவசாயத்துறை அமைச்சகம்
பிரதமர் ஏழைகள் நல் வாழ்வு திட்டத்தின் கீழ் சுமார் 5,516 மெட்ரிக் டன் பருப்பு வகைகள் விநியோகிக்க மாநிலங்கள் மற்றும் யூனியன் பிரதேசங்களுக்கு அனுப்பப்படுகின்றன- வேளாண் துறை நடவடிக்கை
மத்திய அரசு வேளாண் கூட்டுறவு மற்றும் உழவர் நலத்துறை, பொது முடக்கம் அமலில் இருக்கும் காலத்தில் விவசாயிகள் மற்றும் விவசாய நடவடிக்கைகளை தொய்வில்லாமல் நடத்த பல்வேறு நடவடிக்கைகளை எடுத்து வருகிறது. மேலும் கூடுதல் தகவல்கள் பின் வருமாறு:
- நடப்பு ஆண்டு குறுவை சாகுபடியில் தேசிய வேளாண் கூட்டுறவு சந்தைப்படுத்தல் கூட்டமைப்பு இந்தியா நிறுவனம் சுமார் 1,21,883 மெட்ரிக் பருப்பு வகைகள் மற்றும் எண்ணெய் வித்துக்களை குறைந்த பட்ச ஆதரவு விலையாக 596 கோடி ரூபாய்க்கு சேகரித்துள்ளது. இதன் மூலம் 89,145 விவசாயிகள் பயன் பெறுகிறார்கள்.
- பிரதமர் ஏழைகள் நல்வாழ்வித்யோஜனா திட்டத்தின் கீழ் சுமார் 5,516 மெட்ரிக் டன் பருப்பு வகைகள் மாநிலங்கள் மற்றும் யூனியன் பிரதேசங்களுக்கு அனுப்ப அனுப்பப்பட்டுள்ளன.
- பிரதம மந்திரி கிசான் சம்மன் நிதி திட்டத்தின் கீழ், 24.3.2020 ஊரடங்கு அமலாக்கப்பட்ட நாள் முதல், சுமார் 8.31 கோடி விவசாய குடும்பங்கள் பயனடைந்துள்ளன, மேலும் 16,621 கோடி ரூபாய் அளவிலான விவசாயிகளின் நலத் திட்டங்களுக்காக இதுவரை செலவிடப்பட்டுள்ளது.
- வேளாண்மை மற்றும் அதனுடன் தொடர்புடைய பொருட்களின் ஏற்றுமதியாளர்கள் எதிர்கொள்ளும் பிரச்சினைகள் குறித்து கலந்தலோசிக்க காணொளி காட்சி மூலம் ஏப்ரல் 13ம் தேதி அன்று வேளாண் மற்றும் விவசாயிகள் நல அமைச்சக செயலாளர் தலைமையில் ஒரு கூட்டம் நடைபெற்றது.
சுற்றுச்சூழல் மற்றும் வனத்துறை அமைச்சகம்
இந்தியாவில் நிலையான கடல்சார் மேலாண்மை குறித்த முதலாவது தேசிய மாநாடு: மத்திய அமைச்சர் திரு பூபேந்தர் யாதவ் தொடங்கி வைத்தார்
இந்தியாவில் நிலையான கடல்சார் மேலாண்மை குறித்த முதலாவது தேசிய மாநாட்டை ஒடிசா மாநில தலைநகர் புவனேஸ்வரில் மத்திய சுற்றுச்சூழல், வனம் மற்றும் பருவநிலை மாற்ற அமைச்சர் திரு பூபேந்தர் யாதவ் இன்று தொடங்கி வைத்தார்.
இந்தியாவின் கடலோர சமூகங்களின் பருவநிலை நெகழ்த்தன்மையை மேம்படுத்துதல் என்ற பசுமை பருவநிலை நிதியத்தின் ஆதரவு திட்டத்தால் இந்த மாநாடு நடத்தப்படுகிறது.
கடலோர மற்றும் கடல்சார் உயிரினம், பருவநிலை தணிப்பு மற்றும் இசைவாக்கம் மற்றும் கடல்சார் மாசு ஆகிய மூன்று ஒருங்கிணைந்த கருப்பொருட்களில் கவனம் செலுத்துவதற்காக இந்தியாவின் 13 கடலோர மாநிலங்களின் அதிகாரிகளை ஒருங்கிணைப்பது தான் இந்த மாநாட்டின் நோக்கமாகும்.
நிகழ்ச்சியில் பேசிய அமைச்சர் திரு பூபேந்தர் யாதவ், இந்திய கடற்கரை, நாட்டிற்கு அபரிமிதமான கேந்திர, பொருளாதார மற்றும் சமூக முக்கியத்துவத்தை அளிக்கிறது என்றும், நமது கடலோரப் பகுதிகளில் 17,000 க்கும் மேற்பட்ட தாவரங்கள் மற்றும் விலங்குகளுக்கு ஆதரவான பன்முகத்தன்மை வாய்ந்த சுற்றுச்சூழல் அமைப்புகள் இருப்பதாகவும் தெரிவித்தார். பருவநிலை மாறிவரும் சூழலில், கடற்கரை பகுதிகளில் வசிக்கும் மக்களின் நெகிழ்தன்மையை கட்டமைப்பதன் அவசியத்தை அவர் வலியுறுத்தினார்.
இந்த நிகழ்ச்சியில் மத்திய சுற்றுச்சூழல், வனம் மற்றும் பருவநிலை மாற்றத்திற்கான இணையமைச்சர் திரு அஸ்வினி குமார் சௌபே மற்றும் அதிகாரிகள் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1858240
•••••••••••••
(Visitor Counter : 147
குடியரசுத் துணைத் தலைவர் செயலகம்
மக்களின் சிந்தனை நடைமுறையை ஊடகங்கள் வளமிக்கதாக செய்து நேர்மறை மனநிலையை மேம்படுத்த வேண்டும் : குடியரசுத் துணைத் தலைவர்
ஊடகங்கள், மக்களின் சிந்தனை நடைமுறையை வளமிக்கதாகச் செய்து நேர்மறை மனநிலையை மேம்படுத்த வேண்டும் என்று குடியரசுத் துணைத் தலைவர் திரு.எம்.வெங்கையாநாயுடு கூறியிருக்கிறார். சத்தீஷ்கர் மாநிலம் ராய்ப்பூரில் இன்று  குஷாபாவ் தாக்கரே பத்ரிகாரிதா ஆவம் ஜன்ஸ்சன்சார் விஷ்வ வித்யாலயாவின் 3-ஆவது பட்டமளிப்பு விழாவில் மாணவர்களுக்குப் பட்டங்களை வழங்கிய பின் உரையாற்றினார்.
சமுதாயத்தின் தீமைகள் குறித்து மிகுந்த கவனத்துடன் ஊடகங்கள் செயல்படவேண்டும் என்று குடியரசுத் துணைத்தலைவர் கேட்டுக்கொண்டார். சாதிவாதம், இனவாதம், ஊழல், பெண்களுக்கு எதிரான கொடுமைகள் போன்ற தற்காலத்திய சமூகக் கொடுமைகள் குறித்த விழிப்புணர்வை ஊடகங்கள் ஏற்படுத்த வேண்டும் என்று அவர் கேட்டுக் கொண்டார். நன்கு ஆலோசித்த செயல்கள் மூலமாக மேம்பாட்டுக்கான அதிகாரமளித்தலுக்கு ஒரு வழியாக ஊடகங்கள் செயல்பட வேண்டும் என்றும் அவர் கேட்டுக் கொண்டார். நாடாளுமன்றத்தை முடக்குபவர்கள், அதன் செயல்பாட்டை அனுமதிக்காதவர்கள் ஆகியோர் ஊடகங்களில் முக்கிய கவனம் பெறக்கூடாது என்றும் அவர் கூறினார்.
குடியரசுத் துணைத் தலைவரின் ஹிந்தி மொழியிலான முழு உரைக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 130
சுகாதாரம் மற்றும் குடும்ப நலத்துறை அமைச்சகம்
10 லட்சம் ஆலோசனைகளை வழங்கி ‘இ-சஞ்ஜீவனி’ தொலை தூர மருத்துவ சேவை சாதனை : தமிழகம் தொடர்ந்து முதலிடம்
இ-சஞ்ஜீவனி தொலை தொடர்பு மருத்துவ சேவை, ஆலோசனை வழங்குவதில் இன்று 10 லட்சத்தை கடந்து சாதனை படைத்துள்ளது. இந்த சேவையை பயன்படுத்துவதில் தமிழகம் தொடர்ந்து முதலிடத்தில் உள்ளது.
இணையதளம் மூலம் வழங்கப்படும் தொலை தொடர்பு மருத்துவ சேவை, சுகாதார சேவைகளின் அளவை மட்டும் விரிவுபடுத்தாமல், சுகாதார சேவைகளின் தரத்தையும் மேம்படுத்தி, பணத்தையும், நேரத்தையும் மிச்சப்படுத்துகிறது. இ-சஞ்ஜீவனி என்ற பெயரில், இந்தியாவில் முதல் முறையாக டிஜிட்டல் முறையில் தொலை தொடர்பு மருத்துவ சேவை வழங்கப்பட்டது. கொவிட்-19 நேரத்தில், மக்கள் வெளியே செல்ல முடியாத நேரத்தில் இத்திட்டம், மக்களுக்கு மிகவும் பயனுள்ளதாக இருந்தது. டிஜிட்டல் சுகாதார சூழலையும் ஊக்குவித்துள்ளது.
சுகாதாரத்துறை அமைச்சகத்தின் இ-சஞ்ஜீவனி திட்டம் 28 மாநிலங்கள் மற்றும் யூனியன் பிரதேசங்களுக்கு பயன் அளிக்கிறது. இ-சஞ்சீவனி ஏபி-எச்டபிள்யூசி திட்டம் மருத்துவர்கள் இடையேயான ஆலோசனையை வழங்குகிறது. இதன் மூலம் 240 இடங்களில் உள்ள 6 ஆயிரம் மருத்துவமனைகளுக்கு, மருத்துவ நிபுணர்கள் ஆலோசனைகள் வழங்குகின்றனர்.
இ-சஞ்சீவனி ஓபிடி பிரிவு, வீட்டில் இருக்கும் நோயாளிகளுக்கு தொலை தொடர்பு மருத்து ஆலோசனைகளை வழங்குகிறது. இதில் ஆலோசனை வழங்க 8,000 மருத்துவர்களுக்கு பயிற்சி அளிக்கப்பட்டுள்ளது. நாடு முழுவதும் நாள் ஒன்றுக்கு 14,000 பேர் இ-சஞ்சீவனி மூலம் மருத்துவ ஆலோசனை பெறுகின்றனர்.
நாடு முழுவதும் 550க்கும் மேற்பட்ட மாவட்டங்களைச் சேர்ந்த நோயாளிகள் இ-சஞ்சீவனியை பயன்படுத்துகின்றனர். இவர்களில் 10 சதவீதம் பேர் 60 மற்றும் அதற்கு மேற்பட்ட வயதுடையவர்கள். 4ல் ஒரு பங்கு நோயாளிகள், ஒன்றுக்கு மேற்பட்ட முறை, இச்சேவையை பயன்படுத்தியுள்ளனர். இது தொலை தொடர்பு மருத்துவ சேவையை, மக்கள் விரும்புவதை காட்டுகிறது.
கேரளாவில், பாலக்காடு சிறையில் உள்ள கைதிகளுக்கு சுகாதார சேவைகள் வழங்க இ-சஞ்சீவனி பயன்படுத்தப்படுகிறது. இமாச்சலப் பிரதேசத்தில் உள்ள முதியோர் இல்லத்திலும் இந்த சேவை பயன்படுத்தப்படுகிறது.
நாட்டில் உள்ள 10 மாநிலங்கள் இ-சஞ்ஜீவனி ஓபிடி சேவையை அதிகம் பயன்படுத்துகின்றன. அதில் முதல் இடத்தில் தமிழகம் உள்ளது. தமிழகத்திலிருந்து இது வரை 3,19,507 மருத்துவ ஆலோசனைகள் பெறப்பட்டுள்ளன. 2வது இடத்தில் உள்ள உத்தரப் பிரதேசம் 2,68,889 ஆலோசனைகளை பெற்றுள்ளது. மத்தியப் பிரதேசம் 79,838 ஆலோசனைகளை பெற்றுள்ளது.
இ-சஞ்ஜீவனி் தொலை தொடர்பு மருத்துவ சேவை, ஆலோசனை வழங்குவதில் இன்று 10 லட்சத்தை கடந்து சாதனை படைத்துள்ளது.
-----
(Visitor Counter : 231
பிரதமர் அலுவலகம்
பிரதமர் திரு நரேந்திர மோடி, இஸ்ரேல் பிரதமர் திரு நப்தாலி பென்னட்டுடன் தொலைபேசி மூலம் உரையாடினார்
பிரதமர் திரு நரேந்திர மோடி, இஸ்ரேல் பிரதமர் திரு நப்தாலி பென்னட்டை இன்று  தொலைபேசியில் தொடர்பு கொண்டு பேசினார்.
கொவிட்-19 பாதிப்பிலிருந்து விரைவில் குணமடைந்ததற்காக திரு பென்னட்டுக்கு பிரதமர் தமது நல்வாழ்த்துக்களைத் தெரிவித்துக் கொண்டார். இஸ்ரேலில் அண்மையில் நடத்தப்பட்ட தீவிரவாதத் தாக்குதலில் ஏற்பட்ட உயிரிழப்புகளுக்கும் அவர் தமது இரங்கலைத் தெரிவித்துக் கொண்டார்.
உக்ரைன் நிலவரம் உட்பட சமீபத்திய நிகழ்வுகள் மற்றும் அரசியல் சம்பவங்கள் குறித்தும் இருதலைவர்களும் விரிவாக விவாதித்தனர். பல்வேறு இருதரப்பு ஒத்துழைப்பு முன்முயற்சிகள் குறித்தும் அவர்கள் ஆய்வு செய்தனர்.
திரு பென்னட்டை விரைவில் இந்தியாவில் வரவேற்க ஆவலுடன் இருப்பதாகவும் பிரதமர் தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் பாதுகாப்பு  விதிமுறைகள், 2021-ஐ அறிவித்தது மத்திய அரசு.
நுகர்வோர் பாதுகாப்பு சட்டப்படி , நுகர்வோர் பாதுகாப்பு விதிமுறைகள், 2021-ஐ மத்திய அரசு அறிவித்துள்ளது. இந்த விதிமுறைகள், நேரடியாக வாங்கப்படும் அல்லது விற்கப்படும் அனைத்து சரக்குகள் மற்றும் சேவைகளுக்கும் பொருந்தும். நேரடி விற்பனையில் பல நிறுவனங்கள் முறைகேடான வர்த்தக முறையை பின்பற்றுகின்றன. இந்த அறிவிப்பு அரசிதழில் வெளியான 90 நாட்களுக்குள், தற்போதுள்ள நேரடி விற்பனை நிறுவனங்கள், இந்த விதிமுறைகளை பின்பற்ற வேண்டும்.
மின்னணு- விற்பனை தளங்களை பயன்படுத்தி நேரடி விற்பனையில் ஈடுபடும் நிறுவனங்களும், நுகர்வோர் பாதுகாப்பு  விதிமுறைகள், 2020-ஐ பின்பற்ற வேண்டும்.
நேரடி விற்பனை நிறுவனங்கள், வியாபாரிகள் பிரமிட் திட்டங்கள், பண சுழற்சி திட்டங்களில் ஈடுபட தடை விதிக்கப்படுகிறது. நேரடி விற்பனை நிறுவனங்கள் இந்த விதிமுறைகளை பின்பற்றுகிறதா என்பதை மாநில அரசுகள் கண்காணிக்க வேண்டும்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://www.pib.gov.in/PressReleasePage.aspx?PRID=1785873
சிறப்பு சேவைகள் மற்றும் கட்டுரைகள்
பல்வேறு இந்திய மொழிகளில் திரைப்படங்கள் தயாரிப்பு / இணை தயாரிப்புக்கான விண்ணப்பங்கள் வரவேற்கப்படுவதாக தேசிய திரைப்பட வளர்ச்சிக் கழகம் அறிவி்த்துள்ளது
மத்திய அரசின் தகவல் ஒலிபரப்பு அமைச்சகத்தின் கீழ் செயல்படும் தேசிய திரைப்பட வளர்ச்சிக் கழகம், பல்வேறு இந்திய மொழிகளில் திரைப்படங்கள் தயாரிப்பு / இணை தயாரிப்புக்கான விண்ணப்பங்கள் வரவேற்கப்படுவதாக அறிவித்துள்ளது. விருப்பம் உள்ள விண்ணப்பதாரர்கள் https://nfdcindia.com/apply-now/ என்ற இணையதளத்தில் தெரிவிக்கப்பட்டுள்ள வழிகாட்டுதலின்படி விண்ணப்பிக்கலாம். பூர்த்தி செய்யப்பட்ட விண்ணப்பங்களை, தேசிய திரைப்பட வளர்ச்சிக் கழகம், 6-ம் தளம், டிஸ்கவரி ஆஃப் இந்தியா பில்டிங், டாக்டர் அன்னி பெசன்ட் ரோடு, நேரு செண்டர், ஓர்லி, மும்பை -400 018 என்ற முகவரிக்கு கட்டாயம் அனுப்பி வைக்க வேண்டும். இது தவிர விண்ணப்பங்களை புதுதில்லி, கொல்கத்தா மற்றும் சென்னையில் உள்ள மண்டல அலுவலகங்கள் மற்றும் திருவனந்தபுரத்தில் உள்ள கிளை அலுவலகத்திற்கும் https://www.nfdcindia.com/contact-us/ என்ற இணையதளத்தில் உள்ள அஞ்சல் முகவரிக்கும் அனுப்பி வைக்கலாம். அவசர விசாரணைகளுக்கு 0 2 2 – 6 6 2 8 8 2 8 8 என்ற தொலைபேசி எண்ணிலும் தொடர்பு கொள்ளலாம்.
விண்ணப்பங்களை 31 ஜனவரி 2022 வரை அனுப்பலாம். மேலும் விவரங்களுக்கு filmproduction@nfdcindia.com என்ற மின்னஞ்சல் வாயிலாக தொடர்பு கொள்ளலாம் என தேசிய திரைப்பட வளர்ச்சிக் கழகம் அறிவித்துள்ளது.
-------
(Visitor Counter : 219
அறிவியல் மற்றும் தொழில்நுட்பத்துறை
எரிபொருள் மற்றும் உயிரி தொழில்நுட்ப துறைகளுகளில் உயிரிகளால் உந்தப்பட்ட பொருட்களுக்கான வாய்ப்புகளை ஜவகர்லால் நேரு மேம்படுத்தப்பட்ட அறிவியல் மற்றும் ஆய்வு மையத்தின் விஞ்ஞானிகளின் ஆராய்ச்சி உருவாக்கி உள்ளது
ஜவகர்லால் நேரு மேம்படுத்தப்பட்ட அறிவியல் மற்றும் ஆய்வு மையத்தின் விஞ்ஞானிகள் தங்களது ஆராய்ச்சியின் மூலம் எரிபொருள் மற்றும் உயிரி தொழில்நுட்ப துறைகளில் உயிரிகளால் உந்தப்பட்ட பொருட்களுக்கான வாய்ப்புகளை ஏற்படுத்தியுள்ளனர்.
உயிருள்ளவை போன்றே புதிய சூழ்நிலைகளுக்கு ஏற்ப தன்னை மாற்றிக்கொள்ளும் செயற்கைப் பொருள் ஒன்றை விஞ்ஞானிகள் உருவாக்கியுள்ளனர். எளிமையான இயற்கை வடிவமைப்பு முறைகளை கொண்டு சிக்கலான வலைப் பின்னல்களை அமைத்து இது உருவாக்கப்பட்டுள்ளது.
புதிதாக உருவாக்கப்பட்டுள்ள பொருட்களின் சூழ்நிலைகளுக்கு ஏற்ப மாறிக்கொண்டே இருக்கும் தன்மையின் காரணமாக எரிசக்தி மற்றும் உயிரி தொழில்நுட்பத் துறைகளில் மறுசுழற்சி செய்யக்கூடிய பாலிமர்களாக அவை பயன்படும்.
அறிவியல் மற்றும் தொழில்நுட்பத் துறையின் கீழ் இயங்கும் ஜவகர்லால் நேரு மேம்படுத்தப்பட்ட அறிவியல் மற்றும் ஆய்வு மையத்தின் பேராசிரியர் சுபி ஜார்ஜ் மற்றும் அவரது குழுவினர் இந்த ஆராய்ச்சியை மேற்கொண்டனர்.
பட்நாகர் விருது 2020-ஐ பெற்றவரான சுபி ஜார்ஜ் மற்றும் அவரது குழுவினரின் ஆராய்ச்சி நேச்சுரல் கம்யூனிகேஷன்ஸ் என்னும் சஞ்சிகையில் வெளியாகியுள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1665418
சிறப்பு சேவைகள் மற்றும் கட்டுரைகள்
துபாயில் இருந்து சென்னை வந்த பெண்ணிடம் 1.34 கிலோ தங்கம் பறிமுதல்
துபாயில் இருந்து சென்னை வந்த பெண்ணிடம் ரூ.65 லட்சம் மதிப்புள்ள 1.34 கிலோ தங்கம் பறிமுதல் செய்யப்பட்டது. அவர் கைது செய்யப்பட்டார்.
கொச்சின் வருவாய் புலனாய்வு இயக்குனரகம் அளித்த உளவுத் தகவல் அடிப்படையில், துபாயில் இருந்து எமிரேட்ஸ விமானத்தில் இன்று அதிகாலை 2.20 மணியளவில், சென்னை வந்த 28 வயது பெண் பயணியிடம், சுங்க அதிகாரிகள் சோதனை நடத்தினர்.
அவர் இரண்டு பாக்கெட் மற்றும் இரண்டு பொட்டலங்களில் தங்கப் பசையை, உள்ளாடையிலும், மலக்குடலிலும் மறைத்து வைத்திருந்தது கண்டுபிடிக்கப்பட்டு, சுங்கச்சட்டத்தின் கீழ் பறிமுதல் செய்யப்பட்டன. அவற்றிலிருந்து 1.34 கிலோ சுத்த தங்கம் பிரித்தெடுக்கப்பட்டது. இவற்றின் மதிப்பு ரூ.65 லட்சம். அந்தப் பெண் கைது செய்யப்பட்டார்.
இது தொடர்பாக மேலும் விசாரணை நடந்து வருவதாக, சென்னை அண்ணா சர்வதேச விமான நிலைய முதன்மை சுங்க ஆணையர் வெளியிட்டுள்ள பத்திரிக்கை குறிப்பில் தெரிவிக்கப்பட்டுள்ளது.
பொருளாதார விவகாரங்களுக்கான மத்திய அமைச்சரவைக் குழு
சர்க்கரை ஆலைகள் கரும்பிற்காக செலுத்தும் “நியாயமான மற்றும் கட்டுபடியாகக் கூடிய விலை” நிர்ணயத்திற்கு அமைச்சரவை ஒப்புதல்
2019-20 ஆம் ஆண்டு பருவத்தில், சர்க்கரை ஆலைகள் கரும்பிற்கு செலுத்த வேண்டிய “நியாயமான மற்றும் கட்டுபடியாகக் கூடிய விலை” நிர்ணயம் செய்யும் திட்டத்திற்கு பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு இன்று ஒப்புதல் அளித்தது.
சென்ற 2018 ஆகஸ்ட் மாதத்தில், வேளாண் விலைகள் மற்றும் கட்டணங்களுக்கான ஆணையம் அளித்த பரிந்துரைகளின் அடிப்படையில் 2019-20 பருவத்திற்கான கரும்பு விலைக் கொள்கை அமையும். 2018-19 பருவத்திற்கு அளிக்கப்பட்ட அதே விலையே இந்தப் பருவத்திற்கும் பரிந்துரைக்கப்பட்டுள்ளது.
உள்நாட்டு விமானப் போக்குவரத்து அமைச்சகம்
விமான சேவைகள் மீண்டும் தொடங்கியதில் இருந்து அதிகளவில் பயணிகள் பிப்ரவரி 12 அன்று பயணம் மேற்கொண்டனர்
2,349 விமானங்களில் 2,97,102 பயணிகள் 2021 பிப்ரவரி 12 அன்று பயணம் மேற்கொண்டதாக விமான போக்குவரத்து இணை அமைச்சர்  திரு. ஹர்தீப் சிங் பூரி கூறினார்.
2021 மே 25 அன்று உள்நாட்டு விமான சேவைகள் மீண்டும் தொடங்கியதில் இருந்து இது வரையிலான தினசரி பயணிகளின் எண்ணிக்கையில் இது தான் அதிகம் என்று அவர் மேலும் தெரிவித்தார்.
பாதுகாப்பான, சிறப்பான மற்றும் விரைவான சேவை ஆகிய காரணங்களால் விமான பயணத்தை மக்கள் விரும்புவதாகவும், இதன் காரணமாக பயணிகளின் எண்ணிக்கை கொவிட்டுக்கு முந்தைய அளவுகளை எட்டி வருவதாகவும் அவர் கூறினார்.
2021 பிப்ரவரி 12 அன்று மொத்தம் 4697 விமான சேவைகள் இயக்கப்பட்டன. 5,93,819 பேர் விமான நிலையங்களுக்கு வந்திருந்தனர்.
கொவிட்-19 பெருந்தொற்றின் காரணமாக 2020 மார்ச் 24 முதல் நிறுத்தப்பட்ட விமான சேவைகள், 2021 மே 25 அன்று மீண்டும் தொடங்கின.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697685
-----
(Visitor Counter : 177
பிரதமர் அலுவலகம்
இந்திய கிரிக்கெட் வீரர் சேதேஷ்வர் புஜாரா தனது 100வது டெஸ்ட் போட்டிக்கு முன்னதாக பிரதமர் நரேந்திர மோடியை சந்தித்தார்
இந்திய கிரிக்கெட் வீரர் சேதேஷ்வர் புஜாரா தனது 100வது டெஸ்ட் போட்டிக்கு முன்னதாக பிரதமர் திரு. நரேந்திர மோடியை அவரது இல்லத்தில் சந்தித்தார். புஜாராவுக்கு திரு. மோடி தனது வாழ்த்துகளைத் தெரிவித்தார்.
பிரதமர் தனது டுவிட்டரில் கூறியிருப்பதாவது;
“பூஜாவையும் உங்களையும் இன்று சந்தித்ததில் மகிழ்ச்சி. உங்களின் 100வது டெஸ்ட் மற்றும் உங்கள் வாழ்க்கைக்கு வாழ்த்துக்கள். @சேதேஷ்வர்1. ”
பிரதமர் அலுவலகம்
குஜராத்தின் தரம்பூரில் ஶ்ரீமத் ராஜ்சந்திர மிஷனின் பல்வேறு திட்டங்களுக்கு அடிக்கல் நாட்டும் விழாவில் பிரதமர் ஆற்றிய உரையின் முக்கிய அம்சங்கள்
குஜராத் முதலமைச்சர் திரு பூபேந்திர பட்டேல் அவர்களே, திரு ராகேஷ் அவர்களே, நாடாளுமன்ற உறுப்பினர் சி.ஆர்.பாட்டீல் அவர்களே, பெரியோர்களே, தாய்மார்களே வணக்கம்!
இந்த மருத்துவமனை திட்டங்கள் மகளிர் மற்றும் சமுதாயத்தின் பிற தேவையுள்ள பிரிவினருக்கு பெரும் சேவை அளிப்பதாக அமையும் வகையில் ஸ்ரீமத் ராஜ்சந்திரா மிஷன் அமைதியான முறையில் சேவையாற்றி வருகிறது.
இந்த மிஷனுடன் எனக்கு நீண்டகால தொடர்பு உள்ளது. சுதந்திர தின அமிர்தப்பெருவிழாவைக் கொண்டாடும் வேளையில், தேவைப்படும் நேரத்தில் கடமையாற்றும் உணர்வும், இந்த அமைப்பின் நீண்டகால சேவையும் பாராட்டத்தக்கது. குஜராத்தின் சுகாதார சேவையில் பூஜ்ய குருதேவ் தலைமையில் ஸ்ரீமத் ராஜ்சந்திரா மிஷன் ஆற்றி வரும் பாராட்டுக்குரிய சேவைகள் போற்றத்தக்கது. புதிய மருத்துவமனை அமைக்கப்பட்டிருப்பதன் மூலம் ஏழைகளுக்கு சேவையாற்றும் இந்த மிஷனின் உறுதிப்பாடு மேலும் வலுவடைந்திருப்பதுடன், இந்த மருத்துவமனையும், ஆராய்ச்சி மையமும், அனைவருக்கும் குறைந்த செலவில் தரமான மருத்துவ சேவைகள் கிடைக்கச் செய்யும். சுதந்திர தின ‘அமிர்த காலத்தில்’ ஆரோக்கியமான இந்தியாவை உருவாக்குவது என்ற தொலைநோக்கு திட்டத்திற்கு இவை வலுசேர்க்கும். அத்துடன், சுகாதார சேவை துறையில் அனைவரும் முயற்சிப்போம் என்ற உணர்வுக்கும் இது வலுசேர்க்கும்.
இந்தியாவை அடிமைத்தனத்திலிருந்து மீட்க பாடுபட்ட அனைவரையும் நாடு நினைவு கூர்கிறது. ஸ்ரீமத் ராஜ்சந்திரா அது போன்ற ஒரு புனிதர். அவரது மகத்தான பங்களிப்பு நாட்டின் வரலாற்றில் ஒரு அங்கமாக இருக்கும். ஸ்ரீமத் ராஜ்சந்திரா மீதான மகாத்மா காந்தியின் ஈர்ப்பு அளவிட முடியாததாக இருந்தது.
மகளிர், பழங்குடியினர், நலிந்த பிரிவினருக்கு அதிகாரமளிப்பதற்காக தங்களது வாழ்க்கையை அர்ப்பணித்தவர்கள் தான் நாட்டின் உணர்வை உயிரோட்டமாக வைத்துள்ளனர். தமது இளமைப் பருவத்திலிருந்தே பெண்களுக்கு அதிகாரமளிப்பது பற்றி பேசிவந்தவர் ஸ்ரீமத். சுதந்திரதின அமிர்தப் பெருவிழா காலகட்டத்தில், மகளிர் சக்தியை தேசத்தின் சக்தியாக வெளிக்கொணர வேண்டியது நம் அனைவரது கடமையாகும்.
சகோதரிகள் மற்றும் புதல்விகளின் முன்னேற்றத்தை தடுக்கக் கூடிய பிரச்சினைகளை அவர்கள் எதிர்கொள்வதில் உள்ள அனைத்து தடைகளையும் அகற்ற மத்திய அரசு முயற்சித்து வருகிறது.
இந்தியா தற்போது பின்பற்றி வரும் சுகாதாரக் கொள்கை, நம்மைச் சுற்றியுள்ள அனைத்து உயிரினங்களின் சுகாதாரம் மீது கவனம் செலுத்துவதாக உள்ளது. மனிதர்களுக்கு மட்டுமின்றி விலங்குகளுக்கும் நாடு தழுவிய தடுப்பூசி இயக்கத்தை இந்தியா மேற்கொண்டு வருகிறது.
பிரதமர் அலுவலகம்
சர்வதேச யோகா தினம் 2023-க்கு 100 நாட்களே உள்ள நிலையில், 3- நாள் யோகா பெருவிழா 2023-ல் கலந்து கொள்ளுமாறு அனைவருக்கும் பிரதமர் அழைப்பு
சர்வதேச யோகா தினம் 2023-க்கு இன்னும் 100 நாட்களே உள்ள நிலையில், அதனைக் குறிக்கும் வகையில், மூன்று நாட்கள் நடைபெறவுள்ள யோகா பெருவிழாவில் ஒவ்வொருவரும் கலந்துகொள்ள வேண்டும் என்று பிரதமர் திரு நரேந்திர மோடி அழைப்பு விடுத்துள்ளார். 3 நாள் யோகா பெருவிழா தல்கடோரா மைதானத்தில் மார்ச் 13-14 ஆகிய தேதிகளிலும், புதுதில்லி மொரார்ஜி தேசாய் தேசிய யோகா நிறுவனத்தில் 15-ந் தேதியும் நடைபெறவுள்ளது.
ஆயுஷ் அமைச்சகத்தின் ட்விட்டர் பதிவை பகிர்ந்து பிரதமர் வெளியிட்டுள்ள பதிவு வருமாறு;
“யோகா தினத்துக்கு இன்னும் 100 நாட்களே உள்ளநிலையில், இதனை உற்சாகத்துடன் கொண்டாடுமாறு உங்கள் அனைவரையும் கேட்டுக் கொள்கிறேன். ஏற்கனவே உங்களது வாழ்க்கையின் ஒரு அங்கமாக யோகாவைச் சேர்த்துக்கொள்ளவில்லை என்றால், அதனை உடனடியாகச் அங்கமாக்குங்கள்.”
ரெயில்வே அமைச்சகம்
இந்திய சரக்கு ரயில் போக்குவரத்துக் கழகத்தின் பணிகளை மத்திய அமைச்சர் திரு. பியூஷ் கோயல் ஆய்வு : சரக்கு ரயில் போக்குவரத்தின் மூலதன செலவு கடந்த ஆண்டை விட 21 சதவீதம் உயர்வு
மத்திய ரயில்வே, வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோக அமைச்சர் திரு.பியூஷ் கோயல், இந்திய சரக்கு ரயில் போக்குவரத்துக் கழகத்தின் பணிகளை இன்று ஆய்வு செய்தார்.
இந்தக் கூட்டத்தில் ரயில்வே வாரியத்தின் உயர் அதிகாரிகள், இந்திய சரக்கு ரயில் போக்குவரத்துக் கழக அலுவலர்கள் உள்ளிட்டோர் கலந்து கொண்டனர்.
இக்கூட்டத்தின் போது திட்டங்களின் தற்போதைய நிலை குறித்து உயர் அதிகாரிகள் எடுத்துரைத்தனர்.
சரக்கு ரயில் போக்குவரத்தின் மூலதன செலவு, கடந்த ஆண்டை விட 21 சதவீதம் அதிகரித்துள்ளது. 2020-2021 நிதி ஆண்டின் முதல் 10 மாதங்களில் ரூ. 8,201 கோடி மூலதன செலவாக பதிவானது. இது கடந்த ஆண்டு இதே காலக்கட்டத்தின் மூலதன செலவான ரூ. 6,783 கோடியைவிட கூடுதலாகும்.
கொவிட்-19 பெருந்தொற்றினால் ஏற்பட்ட பொது ஊரடங்கு காலத்திலும் இந்த அளவு எட்டப்பட்டது.
மேற்கு சரக்கு ரயில் போக்குவரத்து , கிழக்கு சரக்கு ரயில் போக்குவரத்தில்  மேற்கொள்ளப்படும் அனைத்து பணிகளையும் விரைந்து மேற்கொள்ளுமாறு இந்திய சரக்கு ரயில் போக்குவரத்துக் கழகத்திற்கு அமைச்சர் உத்தரவிட்டார்.
தனிப்பட்ட பிரிவின் திட்டப்பணிகள் விரிவாக ஆய்வு செய்யப்பட்டதுடன், இடர்பாடுகள் இல்லாமல் அனைத்து பணிகளையும் சுமுகமாக மேற்கொள்ளவும் கூட்டத்தில் வலியுறுத்தப்பட்டது.
சரக்கு ரயில்களின் வேகத்தை அதிகரிப்பதற்கான பிரத்தியேக சரக்கு போக்குவரத்து வழித்தடங்களை இந்திய ரயில்வே உருவாக்கி வருகிறது.
2020-21 ஆம் ஆண்டில் 657 கி.மீ வழித்தடம் பயன்பாட்டிற்கு திறக்கப்பட்டதுடன், 1000-க்கும் அதிகமான ரயில்கள் இயங்கி வருகின்றன.
இந்திய பொருளாதார வளர்ச்சியின் மாற்று சக்தியாக பிரத்தியேக சரக்கு போக்குவரத்து முனையம் அமைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1698180
----
(Visitor Counter : 135
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ரியல் எஸ்டேட் துறையின் வரலாறு, ரெராவுக்கு முன் மற்றும் பின் என இரண்டு கட்டங்களாக நினைவு கூறப்படும் - மத்திய அமைச்சர் திரு ஹர்தீப் சிங் பூரி
நகர்ப்புற இந்தியா மற்றும் ரியஸ் எஸ்டேட் துறையின் வரலாறு, ரியல் எஸ்டேட் ஒழுங்குமுறை சட்டத்திற்கு முன் மற்றும் பின் என இரண்டு கட்டங்களாக நினைவு கூறப்படும் என மத்திய வீட்டுவசதி மற்றும் நகர்ப்புற விவாகரத்துறை அமைச்சர் திரு ஹர்தீப் சிங் பூரி கூறியுள்ளார்.
ரியல் எஸ்டேட் ஒழுங்குமுறை சட்டம் குறித்து மத்திய அமைச்சர் திரு ஹர்தீப் சிங் பூரி கூறியதாவது:
”நுகர்வோர் பாதுகாப்பு என்பது அரசுக்கு நம்பிக்கைக்குரிய சட்டப் பிரிவு. எந்த தொழிலுக்கும், நுகர்வோர்தான் ஆதாரம். அவர்கள் நலனை பாதுகாப்பது, தொழில்துறை வளர்ச்சி மற்றும் மேம்பாட்டுக்கு முக்கியம்.
ஒழுங்குபடுத்தப்படாமல் இருந்த ஒரு துறையில் ரியல் எஸ்டேட் ஒழுங்குமுறைச் சட்டம் நிர்வாகத்தைப் புகுத்தியது. அத்துடன், பணமதிப்பிழப்பு, மற்றும் சரக்கு மற்றும் சேவை வரி சட்டங்கள் ஆகியவை ரியல் எஸ்டேட் துறையை கருப்பு பணத்திலிருந்து சுத்தப்படுத்தியது.
பங்குச் சந்தைக்கு செபி இருப்பது போல், ரியல் எஸ்டேட் துறைக்கு ரியல் எஸ்டேட் ஒழுங்குமுறை சட்டம் உள்ளது. இதன் மூலம் இத்துறை புதிய உச்சத்தைக் கண்டுள்ளது”.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690396
மத்திய அமைச்சரவை
ஏ.சி, எல்இடி விளக்குகள் ஆகியவற்றுக்கான உற்பத்தியுடன் கூடிய ஊக்குவிப்புத் திட்டத்துக்கு மத்திய அமைச்சரவை ஒப்புதல்
தற்சார்பு இந்தியா தொலைநோக்கில், அடுத்த முக்கிய நடவடிக்கையாக ஏ.சி, எல்இடி விளக்குகள் போன்ற வீட்டு உபயோகப் பொருட்களைத் தயாரிக்க ரூ.6,238 கோடி மதிப்பிலான உற்பத்தியுடன் கூடிய ஊக்குவிப்புத் திட்டத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
தொழிற்துறை தடைகளை அகற்றி, பொருளாதாரத்தை அதிகரிப்பதற்கான சூழலை ஏற்படுத்தி, செயல்திறனை உறுதி செய்து உலகளவில் போட்டி போடும் விதத்தில் இந்தியாவில் உற்பத்தியை ஏற்படுத்துவதுதான் உற்பத்தியுடன் கூடிய ஊக்குவிப்பு திட்டத்தின் முக்கிய நோக்கம். இந்தியாவில் முழுமையான தொழிற்சூழலை உருவாக்கவும், உலக விநியோக சங்கிலியில், இந்தியாவை ஒருங்கிணைந்த பகுதியாக ஆக்கும் வகையிலும் இத்திட்டம் வடிவமைக்கப்பட்டுள்ளது. இத்திட்டம், சர்வதேச முதலீடுகளை ஈர்த்து, அதிகளவில் வேலை வாய்ப்புகளை உருவாக்கி, ஏற்றுமதியையும் கணிசமாக உயர்த்தும் என எதிர்பார்க்கப்படுகிறது.
வீட்டு உபயோகப் பொருட்களுக்கான உற்பத்தியுடன் கூடிய ஊக்குவிப்பு திட்டமானது, ஏ.சி, எல்இடி விளக்குகள் தயாரிப்பில் ஈடுபடும் நிறுவனங்களுக்கு ஐந்து ஆண்டு காலத்துக்கு இந்தியாவில் உற்பத்தி செய்யப்படும் பொருட்களின் விற்பனையில், 4 முதல் 6 சதவீத அளவுக்கு ஊக்கத்தொகை வழங்கும். ஏற்கனவே உற்பத்தி செய்யப்பட்ட பாகங்களை இங்கு ஒன்றாக இணைக்கும் நிறுவனங்களுக்கு இந்த ஊக்கத் தொகை அளிக்கப்படாது.
மத்திய அரசின், இதர உற்பத்தியுடன் கூடிய ஊக்குவிப்புத் திட்டத்தில் பயன்களை பெறும் நிறுவனத்துக்கு, இத்திட்டத்தில் சேர தகுதி இல்லை. இத்திட்டம் மூலம் குறு, சிறு மற்றும் நடுத்தர நிறுவனங்கள் உட்பட பல சர்வதேச மற்றும் உள்நாட்டு நிறுவனங்கள் பயனடையும்.
இந்தியாவில் உள்ள ஏ.சி, எல்இடி விளக்குத் தொழிற்சாலைகள் தங்கள் உற்பத்தியை அதிகரித்து உலக சாம்பியனாக மாற இத்திட்டம் தூண்டுகோலாக இருக்கும் என எதிர்பார்க்கப்படுகிறது. உள்நாட்டு மற்றும் வெளிநாட்டு சந்தைகளில் தங்கள் தயாரிப்புகளை விற்க, இந்த நிறுவனங்கள் கண்டிப்பாக பிஐஸ் மற்றும் பிஇஇ தரச்சான்றுகளை நிவர்த்தி செய்ய வேண்டும். புதுமை மற்றும் ஆராய்ச்சி திட்டத்தில் முதலீட்டுக்கும், தொழில்நுட்ப மேம்பாட்டுக்கும் இத்திட்டம் வழிவகுக்கும்.
உற்பத்தியுடன் கூடிய இந்த ஊக்குவிப்புத் திட்டம், ஐந்து ஆண்டு காலத்தில் ரூ,7,920 கோடி அளவுக்கு முதலீட்டை அதிகரிக்கும் எனவும், உற்பத்தியை ரூ.1,68,000 கோடி அளவுக்கு அதிகரிக்கும் எனவும், ஏற்றுமதியை ரூ.64,400 கோடி மதிப்பில் உயர்த்தும் எனவும், ரூ.49,300 கோடி அளவுக்கு நேரடி மற்றும் மறைமுக வருவாயை ஈட்டும் எனவும், கூடுதலாக நான்கு லட்சம் நேரடி மற்றும் மறைமுக வேலைவாய்ப்புகளை உருவாக்கும் எனவும் எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1710116